text: Brand i stald med 200 køer
  26 februar 2017 kl. 05.36
  Natten til søndag opstod der brand i en stald med 200 køer på en gård ved Tønder. Brandårsagen er angiveligt en selvantændt traktor.
  En traktor, hvor elkabler er kortsluttet, er højst sandsynligt årsagen til, at der gik ild i stalden med de 200 køer på en gård ved Branderup nær Tønder.
  Det var en medarbejder, som opdagede branden og som hurtigt fik slået alarm, fortæller vagtchefen ved Syd- og Sønderjyllands Politi.
  Brandvæsnet var hurtigt til stede og fik branden under kontrol, før den nåede at brede sig, men desværre var det ikke alle dyr, der klarede den, som ellers først oplyst af Syd- og Sønderjyllands Politi. Det fremgår af senere tweet fra Brand & Redning Sønderjylland.
  Gårdbrand med dyr, branden er nu slukket. Desværre var der nogle dyr der ikke overlevede. Agerskov var på stedet. pic.twitter.com/yogkGEqHsd
  
  Brand i stald med kreaturer v/ Tønder. En traktor selvantændt men ilden hurtigt under kontrol. Ingen skade på kreaturerne. #politidk
  
  